ഇന്ധന വില കുറയ്ക്കാന് സംസ്ഥാനസര്ക്കാര് തയാറാകണമെന്ന് കെ. സുരേന്ദ്രന് തിരുവനന്തപുരം: ഇന്ധന വില കുറയ്ക്കാന് സംസ്ഥാനസര്ക്കാര് തയാറാകണമെന്ന് ബിജെപി സംസ്ഥാന അധ്യക്ഷന് കെ. സുരേന്ദ്രന്. ജനദ്രോഹ നടപടിയില് നിന്നും പിന്മാറാന് സര്ക്കാര് ഇനിയെങ്കിലും തയാറാവണമെന്നും ഇന്ധനവില വര്ധനവില് കേന്ദ്രത്തെ പഴിചാരി ജനങ്ങളുടെ കണ്ണില് പൊടിയിടാനുള്ള സര്ക്കാരിന്റെ എല്ലാ അടവും പൊളിഞ്ഞുവെന്നും സുരേന്ദ്രന് കുറ്റപ്പെടുത്തി.കേരള സര്ക്കാര് തപ്പിതടയുകയാണ്. കേന്ദ്രം നികുതി കുറച്ചാല് കേരളവും നികുതി കുറയ്ക്കാമെന്ന വാഗ്ദാനം പാലിക്കാന് ധനമന്ത്രി തയാറാവണം. നികുതി കുറയ്ക്കാന് സര്ക്കാര് തയാറായില്ലെങ്കില് ശക്തമായ പ്രക്ഷോഭത്തിന് ബിജെപി നേതൃത്വം നല്കുമെന്നും സുരേന്ദ്രന് മുന്നറിയിപ്പ് നല്കി.